DEMCO ส่องผลงานปีนี้สดใส-ซื้อเป้าหมาย 16.40 บ. อัพไซด์ 24.2%
DEMCO คาดกำไรสุทธิไตรมาส 3/58 ที่ระดับ 125.6 ลบ.เติบโต 37.4% เทียบไตรมาสก่อน, 6.2% เทียบช่วงเดียวกันของปีก่อน และเติบโตโดดเด่นต่อเนื่องในไตรมาส 4/58 หนุนให้ผลประกอบการปี 58 ที่ระดับ 470 ลบ. เติบโต 30% เทียบช่วงเดียวกันของปีก่อน
5 พ.ย. 2558

บล.โนมูระ พัฒนสิน ระบุในบทวิเคราะห์ (5 พ.ย.) ว่า บริษัท เด็มโก้ จำกัด (มหาชน) หรือ DEMCO คาดกำไรสุทธิไตรมาส 3/58 ที่ระดับ 125.6 ลบ.เติบโต 37.4% เทียบไตรมาสก่อน, 6.2% เทียบช่วงเดียวกันของปีก่อน และเติบโตโดดเด่นต่อเนื่องในไตรมาส 4/58 หนุนให้ผลประกอบการปี 58 ที่ระดับ 470 ลบ. เติบโต 30% เทียบช่วงเดียวกันของปีก่อน
โดยมูลค่าเหมาะสมปี 59 ที่ 16.40 บาท (Upside 24.2 %) ราคาปัจจุบันอิง PER 16F ที่ระดับ17.3x เท่า สำหรับกกพ. เปิดประมูลโครงการ Solar Farm 600 MW แรก เปิดให้ยื่นเข้าร่วม 1-10 พ.ย. 58 และทราบผลผู้ชนะ 24 ธ.ค. 58 หนุน DEMCO ผู้นำรับเหมาก่อสร้างและติดตั้งระบบไฟฟ้าสำหรับพลังงานทดแทน